की जे ओ अपने गै ध्याना च मस्त हे में उनें गी किश पुछना जां आखना ठीक नी समझेया। मिगी ऐबी पता हा जे ओ मिगी दिखियै इन्ने खुश होङन जे........। पर में घड़ा लेइयै खुआ पर टुरी आई। खुआ पर में इकली जरूर ही पर इयां सेई हुन्दा हा जे मेरे कन्नै-कन्नै अज कोई होर बी चला करदा ऐ। मना’च इक बड़ा गै कोमल हासा जन्म लै करदा हा। दना भर पिच्छआं ए हासा होठें पर चमकां मारन लगी पेया। इस हासे’च मेरा गीत हा। इक नेआ गीत जेदे’च साढ़े दौनें दे प्रेम ते चाह्‌दे सुर गूं‌जन लगी पौंदे’न।